לשון-שור מגובבת

לשון-שור מגובבת (שם מדעי: Hormuzakia aggregata, נקראת בעברית גם הורמוצקיה מגובבת) הוא צמח עשבוני חד-שנתי. הצמח הוא דו-מיני והפרח שלו בצבע כחול.

לשון-השור המגובבת גדלה בקרקעות חוליות בכל רחבי הארץ, לרבות במישור החוף ואזורי המדבר, כולל מדבר יהודה, הנגב המערבי והערבה. היא נדירה בקרקעות הרריות כמו בהר הנגב, הרי ירושלים, הגליל ורמת הגולן. היא פורחת בחודשים ינואר עד אפריל.

לשון-השור המגובבת גדלה כצמח מסועף עם מספר רב של ענפים/גבעולים המשתרעים או אלכסוניים, ובסך הכל יוצר צמח גדול בקוטר של עד כחצי מטר ובגובה של עד 40 ס"מ. הצמח מכוסה זיפים רבים ועל רבים מגבעוליו פורחים הפרחים עצמם. הפרח עצמו פרח קטן (קוטרו כסנטימטר אחד) בגווני כחול וסגול, בעל 5 עלי כותרת.

ראו גם 
 הורמוצקיה/לשון-שור
 לשון-פר, בעבר לשון-שור נחשבה לתת-סוג שלו
 זיפניים

קישורים חיצוניים 

  צחי אבנור, לשון-שור מגובבת בישראל, פליקר

זיפניים
פרחים כחולים בארץ ישראל